[[File:Prevalence of Diabetes by Percent of Country Population (2014) Gradient Map.png|thumb|upright=1.4|২০১৪ সালে ১৯৫ টি দেশের উপাত্ত ব্যবহার করে ডায়াবেটিসের আঞ্চলিক বিস্তার মানচিত্রে দেখানো হয়েছে।]]
২০১৫ সাল পর্যন্ত সারা বিশ্বে প্রায় ৩৯ কোটি ২০ লাখ ব্যক্তি টাইপ-২ ডায়াবেটিসে আক্রান্ত যা সর্বমোট ডায়াবেটিস রোগীর ৯০ শতাংশ। এই সংখ্যা বিশ্বের মোট জনগোষ্ঠীর ৬ শতাংশের সমান। [[উন্নত দেশ|উন্নত]] ও [[উন্নয়নশীল বিশ্ব]] উভয় জায়গাতেই ডায়াবেটিস রোগের প্রাদুর্ভাব প্রায় সমান। তবে অনুন্নত বিশ্বে এই রোগীর সংখ্যা কম।
নারীজাতি ও কিছু নৃগোষ্ঠী যেমন [[দক্ষিণ এশীয় জনগোষ্ঠী|দক্ষিণ এশীয়]], প্রশান্ত মহাসাগরীয় দ্বীপবাসী, ল্যাটিনো ও আমেরিকার আদিবাসী গোষ্ঠী অধিকতর ঝুঁকিতে রয়েছে। কিছু নৃগোষ্ঠীর পশ্চিমা জীবনরীতিতে অভ্যস্ত হয়ে পড়ার কারণে এমনটা হতে পারে। ঐতিহ্যগতভাবে টাইপ-২ ডায়াবেটিসকে প্রাপ্তবয়স্কদের রোগ বলে মনে করা হলেও বর্তমান সময়ে শিশুদের মাঝেও স্থূলতা ও টাইপ-২ ডায়াবেটিসের হার সমান্তরালভাবে বেড়ে চলেছে। মার্কিনযুক্তরাষ্ট্রের তরুণদের মধ্যে টাইপ-১ এর মতো টাইপ-২ ডায়াবেটিসও সমানভাবে পাওয়া যাচ্ছে। ১৯৮৫ সালে সারা বিশ্বে ডায়াবেটিস রোগীর সংখ্যা ছিল প্রায় ৩ কোটি যা বৃদ্ধি পেয়ে ১৯৯৫ সালে ১৩ কোটি ৫০ লাখ ও ২০০৫ সালে ২১ কোটি ৭০ লাখ হয়। সারা বিশ্বে প্রবীণ ব্যক্তির সংখ্যা বৃদ্ধি পাওয়া, শারীরিক পরিশ্রমের অভাব ও স্থূলতার হার বৃদ্ধি পাওয়া এর অন্যতম প্রধান কারণ বলে মনে করা হচ্ছে। ২০০০ সাল পর্যন্ত যে পাঁচটা দেশ ডায়াবেটিস রোগীর জন্য শীর্ষস্থানে ছিল তা হল [[ভারত]] ( ৩ কোটি ১৭ লাখ), [[চীন]] ( ২ কোটি ৮ লাখ), [[যুক্তরাষ্ট্র]] ( ১ কোটি ৭৭ লাখ), [[ইন্দোনেশিয়া]] ( ৮৪ লাখ) ও [[জাপান]] (৬৮ লাখ)। 
[[বিশ্ব স্বাস্থ্য সংস্থা]] ইতোমধ্যে ডায়াবেটিসকে বৈশ্বিক [[মহামারী]] হিসেবে স্বীকৃতি দিয়েছে। 

জিনেটিক্স
রোগের বিস্তার
কারণ
নিদানতত্ত্ব